บาทแข็งทองลงตปท.ทุ่ม4พันล.  ซื้อหุ้น-ตราสาร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสตทูเดย์ — เงินบาทอ่อนหลุด 30 ดึงต่างชาติซื้อหุ้นตราสารหนี้ เฉียด 4,000 ล้านบาท กดราคาทองร่วง 3 กูรูแนะเก็งกำไรหุ้นใหญ่ตามเงินไหลเข้า 
ค่าเงินบาทดื้อยา กลับมาแข็งอีกครั้งกว่าระดับ 30 บาทต่อเหรียญสหรัฐ ตามเงินทุนไหลเข้า เห็นได้จากต่างชาติยังคงซื้อหุ้นมากถึง 2,374 ล้านบาท และซื้อตราสารหนี้ 1,543 ล้านบาท 
ขณะที่ราคาทองในประเทศกลับลดลง แม้ราคาทองในตลาดนิวยอร์กเพิ่มขึ้น9.10 เหรียญสหรัฐก็ตาม และดัชนีหุ้นปิดที่ 977.08 จุด ลดลง 0.77 จุด นับว่าแข็งแกร่งเทียบกับตลาดเอเชียส่วนใหญ่ที่ปรับตัวลง 
สำหรับงานสัมมนาส่องหุ้นไทยไตรมาสสุดท้ายนั้นนักวิเคราะห์ชื่อดัง คือ นายกวีชูกิจเกษม ผู้ช่วยกรรมการผู้จัดการ บล.กสิกรไทย น.ส.วราภรณ์ วิบูลคณารักษ์ผู้อำนวยการอาวุโส บล.เคทีซีมิโก้ และนายเทิดศักดิ์ ทวีธีระธรรม ผู้อำนวยการอาวุโส บล.เอเซีย พลัส มีมุมมองทิศทางเดียวกันว่า ดัชนีหุ้นยังปรับขึ้นต่อเนื่องจากเม็ดเงินต่างชาติที่ไหลเข้า แต่จะเคลื่อนไหวในลักษณะซิกแซก 
ตลาดอย่างนี้เหมาะกับกลยุทธ์ซื้อหุ้นกลุ่มขนาดใหญ่ ซึ่งไม่พ้นกลุ่มพลังงาน ธนาคาร และรอจังหวะอ่อนตัวเข้าสะสมหุ้นปันผล หรืออาจจะรอเมื่อหุ้นปรับฐานระยะสั้นตอนต้นปี 2554 อาทิ บริษัทศุภาลัย (SPALI) บริษัท น้ำมันพืชไทย (TVO) บริษัท ศรีตรังแอโกรอินดัสทรี (STA) บริษัท พฤกษา เรียลเอสเตท (PS) และ TISCO